
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 21ης (ειδικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  326/2013
ΘΕΜΑ: Ψήφιση του προϋπολογισμού και του Ολοκληρωμένου Πλαισίου Δράσης (ΟΠΔ) έτους 2014 του δήμου Πύργου
    Στον Πύργο, σήμερα 25 του μηνός Νοεμβρίου, του έτους 2013, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε ειδική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 55399/21-11-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 67 και 266 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Ανδρικόπουλος Ανδρέας, 13. Ανδρικόπουλος Φώτιος, 14. Αντωνέλος Δημήτριος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Δημόπουλος Φώτιος (Επικεφαλής της Μείζονος Μειοψηφίας, κατόπιν ομόφωνης απόφασης της παράταξης «Σύγχρονος Πύργος»), 20. Ανδριόλας Γεώργιος, 21. Σεϊντής Βασίλειος, 22. Κουρμπανάς Γεώργιος, 23. Λιατσής Δημήτριος, 24. Αγγελακοπούλου Ανδριάνα (Αντιπρόεδρος Δημοτικού Συμβουλίου), 25. Διαμαντόπουλος Κων/νος, 26. Μεσσαλάς Δημήτριος (στη θέση του παραιτηθέντος κ. Γαβρίλη Λιατσή), 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Τζουανόπουλος Δημήτριος, 2. Γεράνιος Κων/νος, 3. Μπελόκας Διονύσιος οι οποίοι δεν προσήλθαν στη συνεδρίαση αν και νόμιμα κλήθηκαν,  

4. Δημουλιάς Λεωνίδας (έχει τεθεί σε αργία). 
Επίσης με την υπ’ αριθ. 55399/21-11-2013 έγγραφη πρόσκληση του Προέδρου, προσκλήθηκαν στη συνεδρίαση και οι Πρόεδροι των Κοινοτήτων των Δ.Ε Πύργου, Ωλένης, Ιάρδανου, Βώλακος, ως εξής:
ΠΑΡΟΝΤΕΣ ΠΡΟΕΔΡΟΙ ΚΟΙΝΟΤΗΤΩΝ: 1. Φάμελος Βασίλειος – Πρόεδρος Δ.Κ. Πύργου, 2. Μπάρκας Γεώργιος – Πρόεδρος Δ.Κ. Επιταλίου, 3. Αλεξανδρόπουλος Δημήτριος – Πρόεδρος Τ.Κ. Αγ. Γεωργίου, 4.  Σπηλιωτόπουλος Παναγιώτης – Πρόεδρος Τ.Κ. Αμπελώνα, 5. Καραντώνης Κυριάκος – Πρόεδρος Τ.Κ. Ελαιώνα, 6. Παλαιολόγου Σοφία – Πρόεδρος Τ.Κ. Κολιρίου, 7. Μπούρας Γεώργιος – Πρόεδρος Τ.Κ. Λασταιΐκων, 8. Τζαβάρας Ανδρέας – Πρόεδρος Τ.Κ. Λεβεντοχωρίου, 9. Φελερής Γεώργιος – Πρόεδρος Τ.Κ. Παλαιοβαρβάσαινας, 10. Βασιλακόπουλος Σπυρίδων – Πρόεδρος Τ.Κ. Σαλμώνης, 11. Χρονόπουλος Διονύσιος – Πρόεδρος Τ.Κ. Σκαφιδιάς, 12. Κανελλόπουλος Γρηγόριος – Πρόεδρος Τ.Κ. Καρυάς, 13. Γκάτσης Σπύρος – Πρόεδρος Τ.Κ. Κλινδιάς, 14. Μητρόπουλος Δημήτριος – Πρόεδρος Τ.Κ. Κουτσοχέρας, 15. Βάλαρης Κων/νος – Πρόεδρος Τ.Κ. Λαντζοΐου, 16. Αγριδιώτης Βλάσης – Πρόεδρος Τ.Κ. Μαγούλας, 17. Καλαντζής Γεώργιος – Πρόεδρος Τ.Κ. Μουζακίου, 18. Αγριδιώτης Χρήστος – Πρόεδρος Τ.Κ. Χειμαδιού, 19. Βαρώτσος Δημήτριος – Πρόεδρος Τ.Κ. Αλφειούσας, 20. Κάρμης Πέτρος – Πρόεδρος Τ.Κ. Ανεμοχωρίου, 21. Κατσιγιάννης Χρήστος – Πρόεδρος Τ.Κ. Αλποχωρίου, 22, Κανελλόπουλος Γρήγορης – Πρόεδρος Τ.Κ. Κορυφής,  23. Αυγερινόπουλος Ευθύμιος – Πρόεδρος Τ.Κ. Ξυλοκέρας, 24. Παπαγιαννακόπουλος Κων/νος – Πρόεδρος Τ.Κ. Πρασίνου, 25. Μακρόπουλος Άγγελος – Πρόεδρος Τ.Κ. Φοναϊτίκων.
ΑΠΟΝΤΕΣ ΠΡΟΕΔΡΟΙ ΚΟΙΝΟΤΗΤΩΝ: 1. Πήττας Θεόδωρος – Πρόεδρος Τ.Κ. Αγ. Ηλία, 2. Καλόφωνος Ιωάννης – Πρόεδρος Τ.Κ. Αγ. Ιωάννη, 3. Βορλόκας Νικόλαος – Πρόεδρος Τ.Κ. Βαρβάσαινας, 4. Καββαθάς Θεόδωρος – Πρόεδρος Τ.Κ. Βυτιναιϊκων, 5. Τριανταφυλλόπουλος Διονύσιος – Πρόεδρος Τ.Κ. Γρανιτσαιΐκων, 6. Κολόσακας Φραγκίσκος – Πρόεδρος Τ.Κ. Κατακόλου, 7. Μπούρας Γεώργιος – Πρόεδρος Τ.Κ. Κορακοχωρίου, 8. Μουγκός Αθανάσιος – Πρόεδρος Τ.Κ. Μυρτιάς, 9. Σιδηροκαστρίτης Ιωάννης – Πρόεδρος Τ.Κ. Σκουροχωρίου, 10. Αναστόπουλος Δημήτριος – Πρόεδρος Τ.Κ. Αγ. Άννας, 11. Κωνσταντόπουλος Νικόλαος – Πρόεδρος Τ.Κ. Αρβανίτη, 12. Κολοβάδης Κων/νος – Πρόεδρος Τ.Κ. Γουμέρου, 13. Τσατσαμπάς Γεώργιος – Πρόεδρος Τ.Κ. Καράτουλα, 14. Καραγκούνης Ανδρέας – Πρόεδρος Τ.Κ. Λανθίου, 15. Μπλόσκας Γεώργιος – Πρόεδρος Τ.Κ. Πεύκης, 16. Σταυρόπουλος Χρήστος – Πρόεδρος Τ.Κ. Σοπίου, 17. Τσαπαρδώνης Παναγιώτης – Πρόεδρος Τ.Κ. Χαριάς, 18. Ασημακόπουλος Χρήστος – Πρόεδρος Τ.Κ. Ωλένης, 19. Μπιρμπίλης Δημήτριος – Πρόεδρος Τ.Κ. Αγριδίου, 20. Ανδριόπουλος Ιωάννης – Πρόεδρος Τ.Κ. Αγ. Αποστόλων, 21. Διονυσόπουλος Θεόδωρος – Πρόεδρος Τ.Κ. Βουνάργου, 22. Δημητρουλόπουλος Δημήτρης – Πρόεδρος Τ.Κ. Βροχίτσας, 23. Καλασκάνης Δημήτριος – Πρόεδρος Τ.Κ. Κατσαρού, οι οποίοι δεν προσήλθαν αν και νόμιμα κλήθηκαν. 
 
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-------------------------------------
Ακολούθως ο Πρόεδρος ανέφερε ότι το Δημοτικό Συμβουλίου συνήλθε σε ειδική συνεδρίαση, με μοναδικό θέμα ημερήσιας διάταξης την ψήφιση του προϋπολογισμού του Δήμου και του Ολοκληρωμένου Πλαισίου Δράσης (ΟΠΔ) έτους 2014 και παραχώρησε το λόγο στον Αντιδήμαρχο Οικονομικών κ. Ιωάννη Αργυρόπουλο, ο οποίος εισηγούμενος το θέμα ανέφερε:

«Στο άρθρο 77 παρ. 1 και 2  του ν. 4172/2013, ορίζονται τα εξής: 

«1.Με κοινή απόφαση των Υπουργών Οικονομικών και Εσωτερικών που εκδίδεται τον Ιούλιο κάθε έτους, μετά από γνώμη της Κεντρικής Ένωσης Δήμων Ελλάδας, παρέχονται οδηγίες για την κατάρτιση, εκτέλεση και αναμόρφωση του προϋπολογισμού των δήμων και ρυθμίζεται κάθε άλλο σχετικό θέμα για την εφαρμογή των επόμενων παραγράφων. Με όμοια απόφαση μπορεί επίσης να καθορίζονται ανώτατα όρια για την εκτίμηση των ιδίων εσόδων ή επί μέρους ομάδων τους που εγγράφονται στον προϋπολογισμό και ορίζονται τα ίδια έσοδα ή ομάδες αυτών.

2.Ο προϋπολογισμός καταρτίζεται με βάση τις οδηγίες που παρέχονται ετησίως με την κοινή απόφαση των Υπουργών Οικονομικών και Εσωτερικών της προηγούμενης παραγράφου και κατόπιν αιτιολογημένης εισήγησης της οικονομικής υπηρεσίας του δήμου, για το εκτιμώμενο ύψος εσόδων και ιδίως των ιδίων εσόδων, σύμφωνα με τις οδηγίες αυτές».
Κατ’ εξουσιοδότηση της ανωτέρω διάταξης εκδόθηκε η ΚΥΑ οικ. 30842/31/07/13: « Παροχή οδηγιών για την κατάρτιση του προϋπολογισμού των δήμων, οικονομικού έτους 2014 & τροποποίηση της υπ’ αριθ. 7028/3-2-2004 [ΦΕΚ Β΄ 253] απόφασης «Καθορισμός του τύπου του προϋπολογισμού των δήμων και κοινοτήτων» που δημοσιεύθηκε στο ΦΕΚ 1896/01-08-13 τεύχος Β΄.
Σύμφωνα με τις διατάξεις των άρθρων 83 παρ.9 και 84 παρ.6 του Ν. 3852/2010 εφόσον έχουν μεταβιβασθεί σε δημοτικές ή τοπικές κοινότητες συγκεκριμένες αποφασιστικού χαρακτήρα, αρμοδιότητες, ακολουθούνται οι διαδικασίες που προβλέπονται στο άρθρο 86 του Ν. 3852/10. 
Το Δημοτικό Συμβούλιο, δεν έχει μεταβιβάσει τέτοιου είδους αρμοδιότητες  και επομένως οι διαδικασίες αυτές δεν απαιτούνται.
Σύμφωνα με το άρθρο 79 του Ν. 4172/13, με το οποίο τροποποιείται η παρ. 1 του άρθρου 266 και η παρ. 1 του Ν. 268 του Ν. 3852/10  «...Για την ψήφιση και εκτέλεση του προϋπολογισμού εκάστου έτους απαιτείται μόνο η κατάρτιση Τεχνικού Προγράμματος για το έτος αυτό και δεν είναι απαραίτητη προϋπόθεση η εκπόνηση και έγκριση πενταετούς επιχειρησιακού προγράμματος και ετήσιου προγράμματος δράσης»
Κατόπιν αυτού το Δημοτικό Συμβούλιο με την υπ’ αριθ. 297/9-10-13 απόφασή του (ύστερα από τις αριθ. 1/13 απόφαση της Δημοτικής Επιτροπής Διαβούλευσης  και της αριθ. 6/13 απόφαση της Εκτελεστικής Επιτροπής) κατά πλειοψηφία, ψήφισε το Τεχνικό Πρόγραμμα έτους 2014.

· Η Δημοτική Επιτροπή Διαβούλευσης σύμφωνα με την παρ. 3 του άρθρου 76 του Ν. 3852/10 εξέφρασε τις προτάσεις τις στην 1/13 απόφασή της, σχετικά με το προσχέδιο του προϋπολογισμού οικ. έτους 2014.

· Η Εκτελεστική Επιτροπή βάσει των περιπτώσεων δ΄και ε΄του άρθρου 63 του Ν. 3852/10 με την υπ’ αριθ. 5/13 απόφασή της εισηγήθηκε το προσχέδιο του προϋπολογισμού στην Οικονομική Επιτροπή.
· Η Οικονομική Επιτροπή, λαμβάνοντας υπόψη της τ’ ανωτέρω, κατ’ εφαρμογή του άρθρου 72 του Ν. 3852/10 περιπτ. α΄ συνέταξε το σχέδιο του προϋπολογισμού οικ. έτους 2014 με την αριθ. 191/02-10-13 απόφασή της και σύμφωνα με τις διατάξεις του άρθρου 77 παρ. 5 του Ν. 4172/13 το απέστειλε, για την ενσωμάτωσή του, στην ηλεκτρονική βάση δεδομένων που τηρείται στο Υπουργείο Εσωτερικών, προκειμένου το Παρατηρητήριο Οικονομικής Αυτοτέλειας  των ΟΤΑ, του άρθρου 4 του Ν. 4111/2013 να παράσχει τη γνώμη του επ’ αυτού.
· Το Παρατηρητήριο με το αριθ. πρωτ. 685/24-10-13 έγγραφό του εξέφρασε γνώμη αναπροσαρμογής του σχεδίου του προϋπολογισμού του δήμου, προτείνοντας τις εξής διορθώσεις:  

	
	ΚΡΙΤΗΡΙΟ 3

	ΣΧΕΔΙΟ Π/Υ: 
ΚΑΕ 0614 «ΚΑΠ για την κάλυψη των λειτουργικών αναγκών των σχολείων Α/θμιας και Β/θμιας εκπαίδευσης (άρθρο 55 Ν.1946/1991»)
	382.774,00 €

	ΚΑΕ 0614: 
Ποσό εγγραφής σύμφωνα με το άρθρο 3, ενότητα Α της ΚΥΑ
	477.285,65 €

	ΚΑΕ 0614: 
Αποτέλεσμα αξιολόγησης (θεωρείται μη συμμόρφωση με την ΚΥΑ εάν η διαφορά υπερβαίνει +/- € 50)
	ΜΗ ΣΥΜΜΟΡΦΩΣΗ ΜΕ ΤΗΝ ΚΥΑ

	ΚΑΕ 0614: 
Διαφορά – αναγκαία προσαρμογή ποσού για συμμόρφωση με την ΚΥΑ (ποσό ΚΥΑ – ποσό σχεδίου Π/Υ)
	94.511,65 €

	
	ΚΡΙΤΗΡΙΟ 4α

	ΣΧΕΔΙΟ Π/Υ: 
ΚΑΕ 0621 «Κάλυψη δαπάνης προνοιακών επιδομάτων»
	9.461.364,00 €

	ΚΑΕ 0621: 
Ποσό εγγραφής σύμφωνα με το άρθρο 3, ενότητα Α της ΚΥΑ
	7.939.374,45 €

	ΚΑΕ 0621: 
Αποτέλεσμα αξιολόγησης (θεωρείται μη συμμόρφωση με την ΚΥΑ εάν η διαφορά υπερβαίνει +/- € 50)
	ΜΗ ΣΥΜΜΟΡΦΩΣΗ ΜΕ ΤΗΝ ΚΥΑ

	ΚΑΕ 0621: 
Διαφορά – αναγκαία προσαρμογή ποσού για συμμόρφωση με την ΚΥΑ (ποσό ΚΥΑ – ποσό σχεδίου Π/Υ)
	-1.521.989,55 €

	
	ΚΡΙΤΗΡΙΟ 4β

	ΣΧΕΔΙΟ Π/Υ: 
ΚΑΕ 674 «Προνοιακά επιδόματα»
	9.461.364,00 €

	ΚΑΕ 674: 
Ποσό εγγραφής σύμφωνα με το άρθρο 3, ενότητα Α της ΚΥΑ
	7.939.374,45 €

	ΚΑΕ 674: 
Αποτέλεσμα αξιολόγησης (θεωρείται μη συμμόρφωση με την ΚΥΑ εάν η διαφορά υπερβαίνει +/- € 50)
	ΜΗ ΣΥΜΜΟΡΦΩΣΗ ΜΕ ΤΗΝ ΚΥΑ

	ΚΑΕ 674: 
Διαφορά – αναγκαία προσαρμογή ποσού για συμμόρφωση με την ΚΥΑ (ποσό ΚΥΑ – ποσό σχεδίου Π/Υ)
	-1.521.989,55 €


· Η Οικονομική Επιτροπή, λαμβάνοντας υπόψη της τις υποδείξεις, συνέταξε το σχέδιο του προϋπολογισμού, το οποίο υποβάλλει στο Δημοτικό Συμβούλιο προς ψήφιση με την υπ’ αριθ. 231/8-11-13 απόφασή της.
· Ταυτόχρονα με την ίδια απόφαση, η Ο.Ε υποβάλλει στο Σώμα προς ψήφιση και το Ολοκληρωμένο Πλαίσιο Δράσης (ΟΠΔ), το οποίο συνοψίζει πλέον μόνο τον ετήσιο προϋπολογισμό και τον πίνακα στοχοθεσίας σύμφωνα με το αριθ. 41308/31-10-13 έγγραφο του Υπουργείου Εσωτερικών  με θέμα «τροποποίηση της υπ’ αριθ. 7261/22-2-13 ΚΥΑ των Υπουργών Οικονομικών και Εσωτερικών «Καθορισμός διαδικασιών και κριτηρίων για την παρακολούθηση του «Ολοκληρωμένου Πλαισίου Δράσης» (ΟΠΔ) και την εφαρμογή του προγράμματος εξυγίανσης από το Παρατηρητήριο του άρθρου 4 του Ν. 4111/13 [ΦΕΚ Β΄450/26-2-13], όπως έχει τροποποιηθεί και ισχύει».

Ο προϋπολογισμός του 2014 είναι ένας σοβαρός, υπεύθυνος, ρεαλιστικός προϋπολογισμός που επιβεβαιώνει τη βασική αρχή που διέπει όλη τη στρατηγική της δημοτικής αρχής η οποία σέβεται το δημόσιο χρήμα και κυρίως τους πολίτες του δήμου. Είναι ένας προϋπολογισμός που βασίζεται με κάθε δυνατή ακρίβεια σε πραγματικά έσοδα και δαπάνες και σας καλώ να τον υπερψηφίσετε, όπως και το ΟΠΔ, που είναι αναπόσπαστο κομμάτι του και ουσιαστικά εξειδικεύει ανά μήνα τους στόχους του».
Εν συνεχεία ο Πρόεδρος του Δ.Σ παραχώρησε το λόγο στον Δ/ντη Οικονομικών Υπηρεσιών κ. Ι. Αλεξανδρόπουλο ο παρουσιάζοντας τα οικονομικά μεγέθη του προϋπολογισμού  εξέθεσε τα εξής: «Ο προϋπολογισμός καταρτίζεται και υποβάλλεται ισοσκελισμένος. Ως προς το σκέλος των εσόδων αποτυπώσαμε τα έσοδα που αναμένεται να βεβαιωθούν και να εισπραχτούν κατά τη διάρκεια του οικονομικού έτους 2014 έχοντας ως βάση τα έσοδα που βεβαιώθηκαν και εισπράχτηκαν κυρίως το 2012 και το πρώτο 8μηνο του 2013, όπως οριζόταν και από τις κείμενες διατάξεις των εγκυκλίων που ισχύουν.

Η συνοπτική ανακεφαλαίωση των εσόδων περιλαμβάνει τα εξής ποσά:

ΕΣΟΔΑ

	0     ΤΑΚΤΙΚΑ ΕΣΟΔΑ
	17.471.170,76€

	1     ΕΚΤΑΚΤΑ ΕΣΟΔΑ
	17.526.817,70€

	2     ΕΣΟΔΑ ΠΑΡΕΛΘΟΝΤΩΝ  ΟΙΚΟΝΟΜΙΚΩΝ 
      ΕΤΩΝ (ΠΟΕ) ΠΟΥ  ΒΕΒΑΙΩΝΟΝΤΑΙ ΓΙΑ 

      ΠΡΩΤΗ ΦΟΡΑ
	   282.242,66€

	3    ΕΙΣΠΡΑΞΕΙΣ ΑΠΟ ΔΑΝΕΙΑ ΚΑΙ ΑΠΑΙΤΗΣΕΙΣ
     ΑΠΟ Π.Ο.Ε
	1.852.533,74€

	4   ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ
    ΤΡΙΤΩΝ ΚΑΙ ΕΠΙΣΤΟΦΕΣ ΧΡΗΜΑΤΩΝ
	2.630.990,00€

	5  ΧΡΗΜΑΤΙΚΟ ΥΠΟΛΟΙΠΟ
	3.920.409,24€

	    ΓΕΝΙΚΟ ΣΥΝΟΛΟ ΕΣΟΔΩΝ
	43.684.164,10€


ΕΞΟΔΑ
	6   ΕΞΟΔΑ ΧΡΗΣΗΣ
	19.795.959,65

	7   ΕΠΕΝΔΥΣΕΙΣ
	17.603.242,12

	8   ΠΛΗΡΩΜΕΣ Π.Ο.Ε & ΛΟΙΠΕΣ ΑΠΟΔΟΣΕΙΣ

     ΚΑΙ ΠΡΟΒΛΕΨΕΙΣ   
	5.717.224,86

	9   ΑΠΟΘΕΜΑΤΙΚΟ
	567.737,47

	    ΓΕΝΙΚΟ ΣΥΝΟΛΟ ΕΞΟΔΩΝ
	43.684.164,10€


Ακολούθως ο Πρόεδρος του δημοτικού συμβουλίου και αφού τοποθετήθηκαν εκτενώς επί του θέματος ο Δήμαρχος, οι Επικεφαλής των παρατάξεων οι δημοτικοί σύμβουλοι και Πρόεδροι των Κοινοτήτων, κάλεσε τους Δημοτικούς Συμβούλους και τους Προέδρους των Δημοτικών και Τοπικών Κοινοτήτων ν’ αποφασίσουν επί του προϋπολογισμού και του ΟΠΔ του δήμου οικ. έτους 2014.
Το Δημοτικό Συμβούλιο Πύργου,
λαμβάνοντας υπ’ όψη:

· Τις διατάξεις του άρθρου 77 και 79 του Ν. 4172/13

· Τις  διατάξεις των άρθρων 65 και 266 του Ν. 3852/10 όπως τροποποιήθηκε και ισχύει
· Την περιπτ. α της παρ. 1 του άρθρου 72 του Ν. 3852/10

· Την παρ. 3 του άρθρου 76 και τις περιπτ. δ΄και ε΄του άρθρου 63 του Ν. 3852/10

· Την υπ’ αριθ. 30842/31.07.13 ΚΥΑ Εσωτερικών & Οικονομικών περί παροχής οδηγιών για την κατάρτιση του προϋπολογισμού των Δήμων Οικονομικού έτους 2014 – τροποποίηση της αριθ. 7028/03-02-2004 [ΦΕΚ 253Β] απόφασης «Καθορισμός του τύπου του προϋπολογισμού των Δήμων και Κοινοτήτων»
· Το υπ’ αριθ. 31202/2-8-13 έγγραφο του Υπουργείου Εσωτερικών: «Κατάρτιση του προϋπολογισμού οικ. έτους 2014 των δήμων και των περιφερειών»
· Το αριθ. 33667/23-8-13 έγγραφο του Υπουργείου Εσωτερικών: «Ενσωμάτωση του σχεδίου του προϋπολογισμού των ΟΤΑ και των ΝΠΔΔ αυτών στη βάση δεδομένων του Υπουργείου Εσωτερικών»
· Το αριθ. 41308/31-10-13 έγγραφο του Υπουργείου Εσωτερικών: «Τροποποίηση της υπ’ 7261/22-2-13 κοινής απόφασης των Υπουργών Οικονομικών και Εσωτερικών «Καθορισμός διαδικασιών και κριτηρίων για την παρακολούθηση του «Ολοκληρωμένου Πλαισίου Δράσης» (ΟΠΔ) και την εφαρμογή του Προγράμματος Εξυγίανσης από το Παρατηρητήριο του άρθρου 4 του Ν. 4111/2013» [ΦΕΚ Β΄450/26-2-13] όπως έχει τροποποιηθεί και ισχύει»
· Την υπ’ αριθ. 297/13 απόφαση του Δ.Σ: «Ψήφιση του Τεχνικού Προγράμματος του Δήμου έτους 2014»
· Την υπ’ αριθ. 1/13 απόφαση της  Δημοτικής Επιτροπής Διαβούλευσης του δήμου με την οποία εξέφρασε τις απόψεις και τις προτάσεις της επί του προσχεδίου του προϋπολογισμού 
· Την υπ’ αριθ. 5/13 απόφαση της Εκτελεστικής Επιτροπής με την οποία καταρτίσθηκε το προσχέδιο του προϋπολογισμού 
· Την υπ’ αριθ. 191/13 απόφαση, της Οικονομικής Επιτροπής με την οποία καταρτίσθηκε ο προϋπολογισμός του δήμου, βάσει του προσχεδίου που συνέταξε η Εκτελεστική Επιτροπή 
· Το υπ’ αριθ. 685/24-10-13 έγγραφο του Παρατηρητηρίου Οικονομικής Αυτοτέλειας των ΟΤΑ [άρθρο 4 Ν. 4111/2013] με θέμα: «Γνώμη του Παρατηρητηρίου Οικονομικής Αυτοτέλειας των ΟΤΑ επί του σχεδίου του προϋπολογισμού οικ. έτους 2014 του δήμου Πύργου»
· Το υπ’ αριθ. 42173/25-10-13 έγγραφο της Δ/νσης Οικονομικών Τ.Α του Υπουργείου Εσωτερικών με θέμα «Σχέδιο προϋπολογισμού του δήμου Πύργου για το οικονομικό έτος 2014 – αναγκαίες προσαρμογές»
· Την αριθ 231/08-11-13 απόφαση της Οικονομικής Επιτροπής που συμπεριέλαβε τις υποδείξεις του παρατηρητηρίου και υπέβαλε στο Δ.Σ το σχέδιο του προϋπολογισμού και το Ολοκληρωμένο Πλαίσιο Δράσης του δήμου οικ. έτους 2014.

· Την εισήγηση του Αντιδημάρχου κ. Ι. Αργυρόπουλου, μετά από διαλογική συζήτηση και κατόπιν διεξαγωγής ονομαστικών ψηφοφοριών 

κατά  πλειοψηφία α π ο φ α σ ί ζ ε ι

Ψηφίζει τον προϋπολογισμό και το Ολοκληρωμένο Πλαίσιο Δράσης (ΟΠΔ) [πίνακας 5Α Στοχοθεσία Οικονομικών Αποτελεσμάτων] του Δήμου έτους 2014 όπως εμφανίζονται στο συνημμένο κείμενο, που αποτελεί αναπόσπαστο κομμάτι της παρούσας απόφασης. 

Ο προϋπολογισμός είναι ισοσκελισμένος ως προς τα έσοδα και τα έξοδα  και  συνοπτικά παρουσιάζει τα κάτωθι οικονομικά μεγέθη:

ΕΣΟΔΑ

	0     ΤΑΚΤΙΚΑ ΕΣΟΔΑ
	17.471.170,76€

	1     ΕΚΤΑΚΤΑ ΕΣΟΔΑ
	17.526.817,70€

	2     ΕΣΟΔΑ ΠΑΡΕΛΘΟΝΤΩΝ  ΟΙΚΟΝΟΜΙΚΩΝ 

      ΕΤΩΝ (ΠΟΕ) ΠΟΥ  ΒΕΒΑΙΩΝΟΝΤΑΙ ΓΙΑ 

      ΠΡΩΤΗ ΦΟΡΑ
	282.242,66€

	3    ΕΙΣΠΡΑΞΕΙΣ ΑΠΟ ΔΑΝΕΙΑ ΚΑΙ ΑΠΑΙΤΗΣΕΙΣ

     ΑΠΟ Π.Ο.Ε
	1.852.533,74€

	4   ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ

    ΤΡΙΤΩΝ ΚΑΙ ΕΠΙΣΤΟΦΕΣ ΧΡΗΜΑΤΩΝ
	2.630.990,00€

	5  ΧΡΗΜΑΤΙΚΟ ΥΠΟΛΟΙΠΟ
	3.920.409,24€

	    ΓΕΝΙΚΟ ΣΥΝΟΛΟ ΕΣΟΔΩΝ
	43.684.164,10€


ΕΞΟΔΑ

	6   ΕΞΟΔΑ ΧΡΗΣΗΣ
	19.795.959,65

	7   ΕΠΕΝΔΥΣΕΙΣ
	17.603.242,12

	8   ΠΛΗΡΩΜΕΣ Π.Ο.Ε & ΛΟΙΠΕΣ ΑΠΟΔΟΣΕΙΣ

     ΚΑΙ ΠΡΟΒΛΕΨΕΙΣ   
	5.717.224,86

	9   ΑΠΟΘΕΜΑΤΙΚΟ
	567.737,47

	    ΓΕΝΙΚΟ ΣΥΝΟΛΟ ΕΞΟΔΩΝ
	43.684.164,10€



Μειοψηφούντων των δημοτικών συμβούλων:

· Της παράταξης «Σύγχρονος Πύργος» κ.κ: κ. Φ. Δημόπουλος – Επικεφαλής, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, Δ. Μεσσαλάς, αναφέροντας τα εξής: «Ο προϋπολογισμός του 2014 δεν διαφέρει σε τίποτα από τον προηγούμενο του 2013. Θεωρούμε ότι δεν ανταποκρίνεται στις ανάγκες και στην πραγματικότητα της λειτουργίας του δήμου Πύργου. Είναι ένα εργαλείο το οποίο κατατίθεται σήμερα προκειμένου να εγκριθεί, ώστε να μπορέσει  να λειτουργήσει ο δήμος και από αύριο, θ’ αρχίσουν οι αναμορφώσεις του».
· Της παράταξης «Λαϊκή Συσπείρωση» κ.κ: Χ. Γιάνναρος – Επικεφαλής και Α. Καραμπέτσος, εκθέτοντας μεταξύ άλλων τα εξής: «Ο προϋπολογισμός δεν λαμβάνει καθόλου υπόψη του τις συνθήκες που βιώνουμε σήμερα. Πιστεύουμε ότι για να είναι ένας προϋπολογισμός ρεαλιστικός, υπεύθυνος, υλοποιήσιμος θα πρέπει πρώτα και κύρια να μειώνει δραστικά τα δημοτικά τέλη στους δημότες και το μεγαλύτερο κομμάτι του να καλύπτεται από τον κρατικό προϋπολογισμό».
· Του Επικεφαλής της παράταξης «Ανταρσία στο δήμο Πύργου» κ. Ι. Σεφερλή, ο οποίος ανέφερε:«Η μνημονιακή πολιτική αποτυπώνεται και κυριαρχεί στον προϋπολογισμό του δήμου, που ακολουθεί τις οδηγίες του υπουργείου, του Οικονομικού Παρατηρητηρίου, της Ευρωπαϊκής Ένωσης, του Δ.Ν.Τ. και της Ευρωπαϊκής Κεντρικής Τράπεζας. Εμείς τον καταψηφίζουμε όχι ως προς το λογιστικό του μέρος, αλλά γιατί δεν αποδεχόμαστε το πιστοποιητικό οικονομικών φρονημάτων».
· Ο δημοτικός σύμβουλος κ. Κ. Διαμαντόπουλος, κατά την ψηφοφορία που διεξήχθη για το θέμα βρέθηκε απών.

· Ενέκριναν τον προϋπολογισμό (τα κονδύλια που αφορούν τις κοινότητές τους) οι Πρόεδροι των Κοινοτήτων: Πύργου, Επιταλίου, Αμπελώνα, Ελαιώνα, Κολιρίου, Λασταιϊκων, Λεβεντοχωρίου, Σκαφιδιάς, Αλποχωρίου, Κορυφής, Ξυλοκέρας, Πρασίνου, Φοναϊτίκων, Καρυάς, Κλινδιάς, Κουτσοχέρας, Λαντζοϊου, Μαγούλας, Μουζακίου, Χειμαδιού.
· Δήλωσαν ότι καταψηφίζουν τον προϋπολογισμό, οι Πρόεδροι των Τ.Κ: Αγ. Γεωργίου, Σαλμώνης (ο οποίος ανέφερε ότι θα έπρεπε στον προϋπολογισμό να περιλαμβάνονται δράσεις για τον πρωτογενή τομέα), Αλφειούσας, Ανεμοχωρίου.
· Παρών δήλωσε ο Πρόεδρος της Τ.Κ Παλαιοβαρβάσαινας. 
Η παρούσα απόφαση έλαβε αύξοντα αριθμό  326/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 29  – 11  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

